เช็กสิทธิ์ เยียวยาเกษตรกร ล่าสุดโอนเงิน 5000 บาท ให้แล้วกว่า 3.2 ล้านราย
อย่าลืมเช็กสิทธิ์ เยียวยาเกษตรกร ล่าสุด ธ.ก.ส. โอนเงิน 5000 บาท เข้าบัญชีเกษตรกรโดยตรงให้แล้วกว่า 3.2 ล้านรายวันที่ 22 พ.ค. 2563 นายอุตตม สาวนายน รัฐมนตรีว่าการกระทรวงการคลัง และประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) ลงพื้นที่ตรวจเยี่ยมการจ่ายเงินเยียวยาเกษตรกร จากสถานการณ์การแพร่ระบาดของเชื้อไวรัส โควิด-19พร้อมทั้งให้กำลังใจพี่น้องเกษตรกร ณ ธ.ก.ส. สาขานครชัยศรี อำเภอนครชัยศรี จังหวัดนครปฐมนายอุตตม เผยว่า ธ.ก.ส. ได้ดำเนินการจ่ายเงินช่วยเหลือเยียวยาเกษตรกรที่ได้รับผลกระทบจากการแพร่ระบาดของเชื้อไวรัส โควิด-19 ตามมติคณะรัฐมนตรี รายละ 15000 บาท โดยจ่ายเดือนละ 5000 บาท เป็นระยะเวลา 3 เดือน (พ.ค. – ก.ค. 63) จำนวน 10 ล้านราย วงเงินงบประมาณ จำนวน 150000 ล้านบาท โดยเริ่มทยอยโอนเงินผ่าน ธ.ก.ส. ทุกสาขากว่า 1200 สาขาทั่วประเทศ ตั้งแต่วันที่ 15 พ.ค. 2563 ที่ผ่านมา วันละประมาณ 1 ล้านรายสำหรับ ณ วันที่ 22 พ.ค. 2563 ได้ดำเนินการจ่ายเงินแก่เกษตรกรในกลุ่มแรก หลังได้รับรายชื่อจากกระทรวงเกษตรและสหกรณ์ (กษ.) และผ่านการตรวจความซ้ำซ้อนกับการให้ความช่วยเหลืออื่นๆ ของรัฐ เช่น การเยียวยาผู้ประกอบอาชีพอิสระตามมาตรการเราไม่ทิ้งกัน ของกระทรวงการคลัง ข้าราชการบำนาญ ผู้รับสิทธิ์ประกันสังคม หรือโครงการอื่นๆ และสถานะผู้เสียชีวิต ไปแล้วจำนวน 3222952 ราย เป็นจำนวนเงิน 16115 ล้านบาท โดยในส่วนของจังหวัดนครปฐม มีเกษตรกรที่ได้รับเงินเยียวยาแล้ว จำนวน 13881 ราย เป็นจำนวนเงิน 69.4 ล้านบาททั้งนี้ ยังมีเกษตรกรที่มีสิทธิ์ได้รับเงินเยียวยา แต่ยังไม่สามารถโอนเงินได้อีกจำนวนหนึ่ง ซึ่งปัญหาส่วนใหญ่ร้อยละ 97 ไม่พบบัญชีเงินฝาก จึงขอให้เกษตรกรผู้ได้รับสิทธิ์ ให้ตรวจสอบสิทธิ์และแจ้งเลขบัญชีรับโอนในเว็บไซต์ www.เยียวยาเกษตรกร.com โดยเร็ว ซึ่งเมื่อวันที่ 20 พฤษภาคม 2563 กษ. ได้ส่งข้อมูลเกษตรกรกลุ่มที่ 1 รอบ 2 ให้ ธ.ก.ส. อีกจำนวน 3519434 ราย ซึ่งได้มีการวางแผนจ่ายตั้งแต่วันที่ 22-29 พ.ค. 2563 ต่อไปอย่างไรก็ตาม สำหรับเกษตรกรกลุ่มที่ 2 ที่อยู่ระหว่างการปรับปรุงข้อมูลทะเบียนเกษตรกรและการขึ้นทะเบียนใหม่เพิ่มเติม เมื่อได้รับรายชื่อจาก กษ. และผ่านการตรวจสอบความซ้ำซ้อนแล้ว ธ.ก.ส. จะเร่งดำเนินการโอนเงินเข้าบัญชีเกษตรกรโดยเร็วต่อไป และสามารถสอบถามข้อมูลเพิ่มเติมได้ที่ Call Center 02 555 0555.
อย่าลืมเช็กสิทธิ์ เยียวยาเกษตรกร ล่าสุด ธ.ก.ส. โอนเงิน 5000 บาท เข้าบัญชีเกษตรกรโดยตรงให้แล้วกว่า 3.2 ล้านราย
เยียวยาเกษตรกร,www.เยียวยาเกษตรกร.com เช็คสิทธิ์,www.เยียวยาเกษตรกร.com,เยียวยาเกษตรกรตรวจสอบสิทธิ์,ลงทะเบียนเยียวยาเกษตรกร,เงินเยียวยาเกษตรกร,ตรวจสอบสิทธิ์เกษตรกรรับเงินเยียวยา